V. THORA X. 75 
inter radices alae anticae et posticae, oblique ad 
latera thoracis versus coxas pedum mediorum de- 
currit; posterior a margine postico scutelli, pone 
radicem alae posticae, decurrens, ad basin coxae 
cum sutura anteriore coincidit. $i posterior limi- 
tem inter prothoracem et metathoracem designat, 
scutellum et alae posticae metathoraci insident. 
Ex his simul patet, regionem scutellarem thoracis 
partem esse, suturis aeque distincte ac reliquae 
thoracis partes definitam. | Audouin autem in tho- 
race insectorum partes quadraginta tres definitas 
disünxit, plurimasque earum denominationibus 
peculiaribus designavit. De his, nec non de ob- 
servationibus Blainvillei Chabrieri et Latreillei, 
consulere velis: Annales des sciences nat. par 
Audouin etc. I. pag. 118 et pag. 416; Ibidem 1822 
pag. 82; Bulletin des Sciences, de la Soc. phil. 
1820, pag. 33; Memoires du Museum, VI. p. 411, 
VII. pag. 302, VIII. pag. 199. — Ad latera singulae 
partium trium thoracis, a me commemoratarum, 
spiraculum exit, saepe obsoletum. 
Scutellum, si adest, plurimis subtriangulare 
aut suborbiculatum est, plus minus convexum, in- 
terdum tuberculatum, e. g. Trogis, tumque haud 
raro mucrone erecto armatum, e. g. Banchis; ra- 
rius transversum quadrangulare, angulis duobus 
apicalibus in mucronem elongatis, v. c. Metopiis. 
In Pezomachis autem scutellum sensim evanescit, 
prout alae evanescunt; quibus tandem omne ala- 
rum rudimentum obliteratum est, omni quoque 
vestigio scutelli carent. 
